ایرج میرزا شاعیر غلامحسین میرزه نین اوغلو اولوب و قاجار شاه‌لاری نین نسلیندن ایدی. او، تحصیلینی ائو شراییطینده آلمیش و 15 یاشیندا ایکن فارس دیلی نده سربست دانیشیردی. سونرالار فرانسه و روس دیل‌لری ایله ده ماراقلانماغا باشلاییر. 1893-جو ایلده آتاسی‌نین و حیات یولداشی نین وفاتیندان سونرا  " شاعیرلر صدری "  آدینا لاییق گؤرولور. ییرمینجی عصرین اوللریندن ایران مشروطه حرکاتی ندا ایشتیراک ائدیر. سونرالار ناظیرلیک و دیگر حؤکومت ایداره لرینده چالیشمیشدیر.